เรียกข้าว่า เบล เวลส์ สุดโหดบุกขยี้ ยิว 3-0 ขึ้นฝูงกลุ่ม บี
คิดไม่ออกบอก แกเร็ธ เบล ซูเปอร์สตาร์จากค่าย ราชันชุดขาว เรอัล มาดริด หลังเหมา 2 ประตูกับอีก 1 แอสซิสต์ก่อนพา มังกรแดง ทีมชาติเวลส์ บุกไปต้อนตืน อิสราเอล ที่เหลือผู้เล่น 10 คน คาบ้าน 3-0 เก็บ 3 แต้มสำคัญขึ้นจ่าฝูงกลุ่ม บีเรียบร้อยแล้ว,ศึกฟุตบอลชิงแชมป์แห่งชาติยุโรป หรือ ยูโร 2016 ประจำวันที่ 28 มี.ค. เป็นการแข่งขันในรอบคัดเลือกกลุ่ม บี คู่ระหว่าง ทีมชาติอิสราเอล จ่าฝูงกลุ่ม เปิดสนาม แซมมี ออฟเฟอร์ สเตเดียม ต้อนรับการมาเยือนของ ทีมชาติเวลส์ ที่มี แกเร็ธ เบล แข้งค่าตัวอันดับ 1 ของโลกจากเรอัล มาดริด นำทัพ,เกมในครึ่งแรกเป็นทีมเยือนทำได้ดีกว่า จนกระทั่งนาทีสุดท้ายของครึ่งแรก เวลส์ มาได้ประตูขึ้นนำ 1-0 จากจังหวะ เฮนเนสซี นายด่านทีมเยือนโยนบอลมาตกถึง แกเร็ธ เบล ก่อนหยอดไปหน้าประตูให้กับ อารอน แรมซีย์ โขกย้อยข้ามหัว โอเฟอร์ มาเซียโน ผู้รักษาประตูเจ้าถิ่นเข้าไปเลย ก่อนจะจบครึ่งแรกไปด้วยสกอร์นี้,เข้าสู่ครึ่งหลังยังเป็นทีมเยือนที่ยังเล่นดีกว่ามาก ก่อนมาได้ประตูทิ้งห่าง 2-0 ในนาทีที่ 50 จากลูกฟรีคิกอันสุดสวยบริเวณกรอบเขตโทษด้านขวา ของ แกเร็ธ เบล บอลเสียบเสาเข้าไปอย่างสวยงาม,อีก 2 นาทีต่อมาสถานการณ์ของเจ้าถิ่นย่ำแย่ลงไปอีกหลัง อีทาน ทิบี โดนใบเหลืองที่สองของตัวเอง เป็นใบแดงถูกไล่ออกจากสนามทันที,มังกรแดงที่ตัวมากกว่าคราวนี้ไล่ยำอยู่ฝ่ายเดียว จนกระทั่งนาทีที่ 77 มาได้ประตูตอกฝาโลง 3-0 จากจังหวะลุยของ แรมซีย์ สับขาหลอกล่อผู้เล่นเจ้าถิ่นก่อนจ่ายเข้าในให้กับ แกเร็ธ เบล สอดมาตะบันด้วยซ้าย บอลผ่านมือ มาเซียโน ไม่เหลือซาก,หลังจากนั้น ทีมเยือน คุมสถานการณ์ไว้ได้หมดก่อนที่ผู้ตัดสินจะเป่านกหวีดยาวหมดเวลาการแข่งขันเป็น ทีมชาติเวลส์ ทีมเยือน บุกมาเอาชนะ ทีมชาติอิสราเอล คาบ้าน 3-0 เก็บเพิ่มเป็น 11 คะแนนขึ้นเป็นจ่าฝูงของกลุ่มบีแซงหน้าอิสราเอลที่มี 9 คะแนนแต่แข่งมากกว่า 1 นัด,สรุปผลการแข่งขันที่แข่งเวลาเดียวกัน,กลุ่มเอ : คาซัคสถาน แพ้ ไอซ์แลนด์ 0-3,กลุ่มเอ : เช็ก เสมอ ลัตเวีย 1-1,กลุ่มเอช : โครเอเชีย ชนะ นอร์เวย์ 5-1,กลุ่มเอช : อาเซอร์ไบจาน ชนะ มอลตา 2-0
 แกเร็ธ เบล ซูเปอร์สตาร์จากค่าย ราชันชุดขาว เรอัล มาดริด หลังเหมา 2 ประตูกับอีก 1 แอสซิสต์ก่อนพา มังกรแดง ทีมชาติเวลส์ บุกไปต้อนตืน อิสราเอล ที่เหลือผู้เล่น 10 คน คาบ้าน 3-0 เก็บ 3 แต้มสำคัญขึ้นจ่าฝูงกลุ่ม บีแล้ว
ยูโร 2016 รอบคัดเลือก,แกเร็ธ เบล,ทีมชาติเวลส์,ทีมชาติอิสราเอล,ข่าวกีฬา,ผลบอล,ไทยรัฐออนไลน์